CELEX: 62020TN0727
Language: sk
Date: 2020-12-07 00:00:00
Title: Vec T-727/20: Žaloba podaná 7. decembra 2020 – Kirimova/EUIPO

3.5.2021   
            
            
               SK
            
            
               Úradný vestník Európskej únie
            
            
               C 163/36
            
         
      Žaloba podaná 7. decembra 2020 – Kirimova/EUIPO
      (Vec T-727/20)
      (2021/C 163/49)
      Jazyk konania: angličtina
      
         Účastníci konania
      
      
         Žalobkyňa: Nigar Kirimova (Mníchov, Nemecko) (v zastúpení: A. Parassina, advokátka)
      
         Žalovaný: Úrad Európskej únie pre duševné vlastníctvo (EUIPO)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie výkonného riaditeľa EUIPO z 30. septembra 2020,
               
            
                  —
               
               
                  nariadil, aby EUIPO udelil žalobkyni výnimku z požiadavky štátnej príslušnosti podľa článku 120 ods. 4 písm. b) nariadenia Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie (1) (ďalej len „EUTMR“),
               
            
                  —
               
               
                  nariadil, aby EUIPO zapísal žalobkyňu do zoznamu oprávnených zástupcov podľa článku 120 EUTMR,
               
            
                  —
               
               
                  uložil EUIPO povinnosť nahradiť všetky trovy konania.
               
            
         Dôvody a hlavné tvrdenia
      
      Svojou žalobou sa žalobkyňa domáha zrušenia rozhodnutia výkonného riaditeľa EUIPO č. ER 93419 – 2020 z 30. septembra 2020, týkajúceho sa žiadosti žalobkyne o zápis do zoznamu oprávnených zástupcov podľa článku 120 EUTMR a o udelenie výnimky podľa článku 120 ods. 4 písm. b) EUTMR.
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na porušení zásady právnej istoty.
               
            
                  2.
               
               
                  Druhý žalobný dôvod je založený na porušení článku 120 ods. 4 EUTMR z dôvodu, keďže tento článok nebol vyložený a uplatnený vo svetle základných zásad EÚ a základnej zásady zákazu diskriminácie.
               
            
                  3.
               
               
                  Tretí žalobný dôvod je založený na porušení zásady riadnej správy vecí verejných prostredníctvom zneužitia diskrečnej právomoci.
               
            
                  4.
               
               
                  Štvrtý žalobný dôvod je založený na porušení článkov 94 a 97 EUTMR prostredníctvom porušenia práva byť vypočutá.
               
            
                  5.
               
               
                  Piaty žalobný dôvod je založený na nesprávnom posúdení dôkazov na podporu veci.
               
            
         (1)  Ú. v. EÚ L 154, 2017, s. 1.